Jakelussa mainituille

Sisäministeriössä on valmisteltu luonnos hallituksen esitykseksi eduskunnalle laeiksi turvatoimista Maahanmuuttovirastossa ja yksityisistä turvallisuuspalveluista annetun lain 83 §:n muuttamisesta.

Esityksessä ehdotetaan säädettäväksi laki turvatoimista Maahanmuuttovirastossa.

Lailla on tarkoitus suojata Maahanmuuttovirastossa työskenteleviä henkilöitä erilaisilta vaaratekijöiltä, turvata työskentelyolosuhteita sekä suojata viraston omaisuutta. Laissa säädettäisiin Maahanmuuttoviraston käytössä olevissa tiloissa turvatehtävissä työskentelevien turvatarkastajien toimivaltuuksista. Toimivaltuudet liittyvät henkilöllisyyden tarkistamiseen, turvatarkastukseen, henkilöntarkastukseen, esineiden haltuunottoon, pääsyn estämiseen, henkilön poistamiseen ja henkilön kiinniottamiseen.

Toimivaltuudet olisivat voimassa Maahanmuuttoviraston käytössä olevissa tiloissa. Lakia ei sovellettaisi Maahanmuuttoviraston ylläpitämän vastaanottokeskuksen tai järjestelykeskuksen majoitustiloissa.

Sisäministeriö pyytää jakelussa mainittuja toimittamaan lausuntonsa hallituksen esitysluonnoksesta viimeistään 27 päivänä helmikuuta 2018 osoitteisiin kir-jaamo@intermin.fi ja maahanmuutto-osasto@intermin.fi.

Lisätietoja antaa lainsäädäntöneuvos Jorma Kantola, puh. 0295 488215

Saadut lausunnot ja niistä laadittava yhteenveto julkaistaan valtioneuvoston verkkosivuilla (http://valtioneuvosto.fi/hankkeet), jossa ne ovat lausunnonantajien saatavilla.

Osastopäällikön sijaisena,

Maahanmuuttojohtaja Sirkku Päivärinne

Lainsäädäntöneuvos Jorma Kantola

Automaattisesti päivittyvä allekirjoitusfraasi. Älä poista tätä kenttää, jos allekirjoitat asiakirjan sähköisesti.

|  |  |
| --- | --- |
| Liitteet | Luonnos hallituksen esitykseksi |
| Jakelu | Valtioneuvoston kanslia  Oikeusministeriö  Puolustusministeriö  Valtiovarainministeriö  Sisäministeriön poliisiosasto  Sisäministeriön rajavartio-osasto  Maahanmuuttovirasto  Poliisihallitus  Oikeuskanslerinvirasto  Lapsiasiainvaltuutettu  Yhdenvertaisuusvaltuutettu  ETU ry  Julkisalan koulutettujen neuvottelujärjestö JUKO ry  Palkansaajajärjestö PARDIA  Suomen Asianajajaliitto  Suomen Vartioimisliikkeitten liitto ry  Turvallisuusalan ammattiliitto ry  Amnesty International Suomen Osasto ry  Ihmisoikeusliitto |
| Tiedoksi | Ministeri Risikko  Kansliapäällikkö Aalto  Erityisavustaja Rytilä  HKO/oikeudellinen tuki  Viestintäyksikkö  MMO esittelijät  hallituksenesitykset@vnk.fi |